Опълченците на Шипка
„Опълченците на Шипка“ (известно и като „О, Шипка!“) е ода на българския писател класик Иван Вазов.

Произведението е част от цикъла „Епопея на забравените“, посветена на героите от националноосвободителните борби и Възраждането на България през XVIII и XIX век.

Самата ода „Опълченците на Шипка“ е посветена на участието на българското опълчение в Руско-турската война (1877 – 1878). То описва боевете при Шипка през август 1877. Подзаглавието на творбата е „11 август 1877“, това добавя историчност и документален характер на темата.

Историческите личности и събития, споменати в стихотворението, са:
 битката при Ключ (1014)
 Клането в Батак (1876)
 Битка при Термопилите (480 пр.н.е.)
 Сюлейман паша
 Ксеркс I
 Николай Столетов
 Фьодор Радецки

„Опълченците на Шипка“ е едно от най-популярните български стихотворения. То се изучава подробно още в началните и основни училища, като откъси от него или целият текст се учат наизуст.

Външни препратки 

 Текст на поемата на Словото

Литература след Освобождението
Произведения на Иван Вазов
Български стихотворения
Шипченска битка
Култура в Шипка